Nota de fundamentare 
la proiectul hotărîrii Guvernului pentru aprobarea Programului național de infrastructură feroviară pentru anii 2026-2030 și pentru aprobarea încheierii Contractului multianual pentru administrarea infrastructurii feroviare pentru anii 2026-2030 și a Contractului privind serviciile publice de transport feroviar de pasageri pentru anii 2026-2027 (791/MIDR/2026)
	1. Denumirea autorului și, după caz, a participanților la elaborarea proiectului

	Ministerul Infrastructurii și Dezvoltării Regionale 

	2. Condițiile ce au impus elaborarea proiectului de act normativ și finalitățile urmărite

	2.1 Temeiul legal sau, după caz, sursa proiectului actului normativ 

	Proiectul este elaborat în temeiul art. 17 alin. (1) și (2), art. 30 alin. (2), art. 61 alin. (1), art. 781 din Codul transportului feroviar nr. 19/2022 și art. II la Legea nr. 147/2026 pentru modificarea Codului transportului feroviar nr. 19/2022 (cofinanțarea sectorului feroviar) 
Totodată, promovarea proiectului este condiționată de următoarele:
- Acordul de finanţare dintre Republica Moldova şi Banca Internaţională pentru Reconstrucţie şi Dezvoltare în vederea realizării Programului „Moldova, măsuri în situaţie de urgenţă, rezilienţă şi competitivitate. Operaţiunea de politici de dezvoltare”, semnat la Chişinău la 4 iulie 2022, ratificat prin Legea nr. 197/2022 ;
- Acordul de finanţare dintre Republica Moldova şi Asociaţia Internaţională pentru Dezvoltare în vederea realizării Programului „Moldova, măsuri în situaţie de urgenţă, rezilienţă şi competitivitate. Operaţiunea de politici de dezvoltare”, semnat la Chişinău la 4 iulie 2022, ratificat prin Legea nr. 198/2022 ;
- Acordul de grant dintre Republica Moldova şi Banca Internațională pentru Reconstrucție și Dezvoltare și Asociația Internațională pentru Dezvoltare „Fondul fiduciar multidonator pentru cofinanţarea Programului «Moldova, măsuri în situaţie de urgenţă, rezilienţă şi competitivitate. Operaţiunea de politici de dezvoltare»”, semnat la Chişinău la 9 decembrie 2022, ratificat prin Legea nr. 349/2022 ;
- Acordul de împrumut dintre Republica Moldova şi Banca Europeană pentru Reconstrucție şi Dezvoltare în vederea realizării Proiectului de achiziție a locomotivelor şi de restructurare a infrastructurii feroviare, semnat la Chișinău la 14 noiembrie 2014, ratificat prin Legea nr. 22/2015, cu modificările ulterioare;
- Contractul de finanțare dintre Republica Moldova şi Banca Europeană de Investiții privind infrastructura feroviară şi parcul de material rulant ale Republicii Moldova, semnat la Chișinău la 26 septembrie 2016, ratificat prin Legea nr. 298/2016, cu modificările ulterioare.
Suplimentar, aprobarea proiectului este condiționată de executarea Pilonului 2 Măsurii 6 din Anexa nr. 1 la Agenda de reforme aferentă Planului de creștere al Republicii Moldova pentru anii 2025-2027, aprobată prin Hotărârea Guvernului nr. 260/2025.
Proiectul urmează să intre în vigoare la data publicării în Monitorul Oficial al Republicii Moldova din motiv că Î.S. “Calea Ferată din Moldova” deja a efectuat un șir de lucrări, care urmează să fie cofinanțate prin Contractul multianual pentru administrarea infrastructurii feroviare și în același timp, concomitent cu inițierea elaborării proiectului în cauză au fost lansate achizițiile de materiale, care sunt necesare a fi realizate pentru atingerea obiectivelor planificate a fi implementate în anul 2026. Astfel, se estimează că la finele procesului de avizare și expertizare a proiectului să fie livrate primele materiale necesare implementării celorlalte acțiuni planificate a fi realizate în acest an. Or, în cazul tărăgănării procesului de intrare în vigoare a proiectului pe perioada de treizeci de zile de la data publicării, nu pot fi efectuate transferurile către Î.S. “Calea Ferată din Moldova” pentru acțiunile care deja sunt la etapa de finalizare sau au fost finalizate și urmează a fi achitate în termenii stabiliți de contractele de achiziție în vigoare.

	2.2 Descrierea situației actuale și a problemelor care impun intervenția, inclusiv a cadrului normativ aplicabil și a deficientelor/lacunelor normative 

	Actualmente, prin art. 17 și 30 din Codul transportului feroviar nr. 19/2022 au fost stabilite obligațiile statului privind cofinanțarea activităților de întreținere a infrastructurii feroviare. Astfel de obligații nu au fost reglementate de Codul transportului feroviar nr. 309/2003, care a fost în vigoare pînă la 17 februarie 2024. Respectiv, instrumentul prenotat de susținere a infrastructurii feroviare nu a fost utilizat anterior de Guvern.
Cofinanțarea activităților de întreținere a infrastructurii feroviare este o practică obișnuită în mai multe state, fiind cauzată de dezvoltarea transporturilor și extinderea rețelelor de transport alternativ, cum ar fi transportul rutier, naval și avia. Drept urmare, a scăzut volumul de mărfuri și numărul de pasageri transportate pe cale ferată. Operatorul național, în responsabilitatea căruia este pînă prezent întreținerea infrastructurii feroviare, nu poate acoperi cheltuielile necesare pentru asigurarea unui nivel sporit de siguranță a circulației feroviare.
În același timp, în temeiul art. 781 din Codul transportului feroviar nr. 19/2022, se permite Guvernului să comande serviciile de transport feroviar de pasageri prin cofinanțarea serviciilor evocate. Astfel de obligații nu au fost reglementate de Codul transportului feroviar nr. 309/2003, care a fost în vigoare pînă la 17 februarie 2024. Respectiv, instrumentul prenotat de promovare a transportului feroviar de pasageri nu a fost utilizat anterior de Guvern. 
Contractarea serviciilor respective este o practică obișnuită în mai multe state, fiind puse în aplicare în scopul sporirii siguranței cetățenilor, micșorării ambuteiajelor rutiere, fluidizării traficului interurban de transport rutier de călători, îmbunătățirea calității serviciilor de transport pasageri și ieftiniri serviciilor de transport pasageri. De menționat că, din cauza situațiilor financiare precare, Î.S. “Calea Ferată din Moldova” nu poate presta serviciile de transport feroviar local. Din acest considerent, o mulțime de cetățeni exprimă nemulțumiri privind lipsa trenurilor de pasageri. 
Concomitent, Î.S. “Calea Ferată din Moldova”, în lipsa suportului financiar, va continua să înregistreze pierderi în cadrul serviciului de transport feroviar de pasageri. De exemplu, pe parcursul anilor 2013-2024 serviciul transport pasageri a generat pierderi de circa 1,79 miliarde lei. Generarea pierderilor respective a fost suspendată în urma opririi circulației trenurilor de pasageri locale pe parcursul anilor trecuți. Inclusiv unicul tren local de pasageri, Ungheni-Chișinău-Ungheni continuă să genereze pierderi întreprinderii, fiind înregistrate cheltuieli lunare pentru operaționalizarea trenului respectiv de circa 2,5 milioane lei, iar venit de doar 0,18 milioane lei.  
Proiectul urmează a fi aprobat de Guvern din motiv că potrivit art. II din Legea nr. 147/2026 pentru modificarea Codului transportului feroviar nr. 19/2022 (cofinanțarea sectorului transportului feroviar), doar Guvernul poate să aprobe încheierea Contractului multianual pentru administrarea infrastructurii feroviare și Contractului de servicii publice de transport feroviar de pasageri pînă la finalizarea procedurii de reorganizare a Î.S. “Calea Ferată din Moldova”, care actualmente este la etapa de reorganizare conform Hotărîrii Guvernului nr. 38/2026 cu privire la înființarea Societății pe Acțiuni „Calea Ferată din Moldova «Pasageri și Marfă»” prin reorganizarea Întreprinderii de Stat „Calea Ferată din Moldova”. Astfel, pînă la finalizarea procedurii în cauză nu poate fi aplicat punctul 4 din Hotărîrea Guvernului nr. 264/2025 și nici punctul 3 din Hotărîrea Guvernului nr. 665/2025. Astfel, urmare a aprobării proiectului respectiv, Ministrul Infrastructurii și Dezvoltării Regionale va avea împuternicirile să semneze Contractele menționate. 

	3. Obiectivele urmărite și soluțiile propuse

	3.1 Principalele prevederi ale proiectului și evidențierea elementelor noi

	Proiectul prevede aprobarea contractului multianual. Contractul cuprinde date privind obiectul acestuia, definiții, cuantumul alocațiilor anuale pentru operarea rețelei, investiții și întreținerea infrastructurii feroviare cu sumele definite. În același sens, contractul prevede fonduri anuale, care se vor aloca pentru linii feroviare și fonduri pentru facilități feroviare (echipamente de alimentare cu combustibil, gări, terminale de mărfuri, linii de depozitare (staționare), facilități de descărcare etc.). Proiectul contractului multianual conține clauze privind modul de gestionare a fondurilor externe, registrului infrastructurii, necesitatea elaborării cadrului de investiții și întreținere, planului de afaceri, modul de recuperare a fondurilor, supervizarea de către Ministerul Infrastructurii și Dezvoltării Regionale, condițiile de reziliere, modificare și încetare a contractului și forța majoră.
Subsecvent, proiectul prevede aprobarea Contractului privind serviciile publice de transport feroviar de pasageri. 
Contractul de servicii publice propus spre aprobare conține clauze cu privire la:
- scopul Contractului;
- obligația serviciului de transport feroviar public de pasageri;
- cerințe privind serviciile prestate, obligațiile prestatorului de servicii cu referire la tarifele aplicate;
- modul de calculare a compensației alocate de Guvern;
- clauze privind succesiunea legală și subcontractarea serviciilor;
- modul de raportare și control;
- calculul obligațiilor serviciilor publice;
- penalități și stimulente;
- înlocuirea serviciilor feroviare în cazuri de forță majoră;
- impedimente justificatoare.
Subsecvent, proiectul prevede aprobarea Programului național de întreținere a infrastructurii feroviare și are scop determinării strategiei, precum obiectivele și acțiunile necesare a fi întreprinse, pentru implementarea Contractului multianual pentru administrarea infrastructurii feroviare. 

	3.2 Opțiunile alternative analizate și motivele pentru care acestea nu au fost luate în considerare

	Autorii au identificat și examinat o opțiune alternativă. 
Această opțiune ar prevedea neexecutarea prevederilor Codului transportului feroviar nr. 19/2022, care atribuie Guvernului obligația de cofinanțare a activităților de dezvoltare și mentenanță a infrastructurii feroviare.
Lipsa suportului cuvenit pe parcursul ultimului deceniu, determină menținerea situațiilor de criză financiară la Î.S. “Calea Ferată din Moldova”, din cauza că cuantumul cheltuielilor lunare sunt mai mari de veniturile întreprinderii.
În ceea ce se referă la contractul de servicii publice, a fost examinată opțiunea „a nu face nimic”, însă neelaborarea proiectului Contractului privind serviciile publice de transport feroviar de pasageri este contrară angajamentelor internaționale ale Republicii Moldova.
În cazul opțiunii respective, condițiile de transportare din trenurile locale de pasageri nu se vor schimba, fiind în continuare un element de risc la adresa siguranței și confortului pasagerilor. 
Succesorul de drepturi al Î.S. „Calea Ferată din Moldova” nu va fi capabil să deschidă curse feroviare noi și nu va relansa circulația trenurilor locale de pasageri pe cursele închise. 
Subsecvent, nu vor fi suplinite cursele trenurilor locale de pasageri cu material rulant cu grad înalt de confort. În același timp, cursele feroviare vor avea o frecvență redusă și nu vor efectua îmbarcarea/debarcarea pasagerilor la stațiile feroviare pe itinerarul cursei, fiind efectuate opriri de tren doar în anumite stații.
Totodată, în lipsa unui astfel de proiect de hotărâre de Guvern compania prestatoare de servicii nu va putea asigura investițiile în materialul rulant implicat în transport pasageri. Or, starea actualului parc rulant nu corespunde Drepturilor și obligațiilor pasagerilor în transportul feroviar și a regulilor de furnizare a serviciilor în transportul feroviar de pasageri, aprobate prin Hotărîrea Guvernului nr. 593/2023.

	4. Analiza impactului de reglementare 

	4.1 Impactul asupra sectorului public

	Proiectul are un impact pozitiv asupra sectorului public. 
În rezultatul implementării acestuia, se vor asigura condiții suficiente pentru efectuarea unei mobilități de pasageri în termeni restrânși și redirecționarea fluxurilor de la transportul rutier de călători la transportul feroviar. Astfel, se va micșora sarcina asupra drumurilor publice, micșorând cheltuielile pentru întreținerea și reparația infrastructurii rutiere, alocate anual din bugetul de stat.
Punerea în aplicare a Contractului multianual evocat, va permite efectuarea unor lucrări suplimentare de reparație curentă și reparație capitală asupra infrastructurii feroviare publice, care are un grad sporit de uzură și necesită investiții urgente în scopul eliminării restricțiilor de circulație, majorând vitezele de circulație a trenurilor, precum și masa garniturilor feroviare, care pentru tranzitarea unor sectoare complicate, se decuplează. 
Totodată, în urma implementării proiectului se vor asigura condiții suficiente pentru efectuarea unei mobilități de mărfuri și pasageri în termeni restrânși și redirecționarea fluxurilor de la transportul rutier la transportul feroviar. Astfel, se va micșora sarcina asupra drumurilor publice, micșorând cheltuielile pentru întreținerea și reparația infrastructurii rutiere, alocate anual din bugetul de stat. 

	4.2 Impactul financiar și argumentarea costurilor estimative

	Impactul financiar al proiectului este egal cu sumele financiare calculate în scopul punerii în aplicare a Codului transportului feroviar nr. 19/2022. Pentru anul 2026, în Legea bugetului de stat pentru anul 2026 nr. 322/2026, sunt planificat 300 milioane de lei pentru încheierea contractelor pentru întreținerea infrastructurii publice și serviciile publice de transport feroviar de pasageri. 
Conform proiectului, cele 300 milioane de lei planificate pentru valorificare în anul 2026, urmează a fi împărțite pe următoarele destinații:
- 288 334 994,0 lei pentru mentenanța, reparația și dezvoltarea infrastructurii feroviare;
-11 665 056,0 lei pentru comandarea serviciilor de transport feroviar de pasageri.
Din cele 288 334 994,0 lei, 229 810 000,0 lei sunt destinate pentru:
- amenajarea stației Revaca pentru asigurarea transferului pasagerilor de la trenurilor Kîiv-Chișinău, Strășeni-Chișinău-Sîngera și Bender-Chișinău către/de la Aeroportul Internațional “Eugen Doga” Chișinău;
- continuarea reabilitării a încă șase sectoare critice pe tronsonul Cahul-Giurgiulești, care pot genera riscuri de surpări și perturbări pentru traficul feroviar, asigurând logistica feroviară strategică cu complexul portuar Giurgiulești;
- efectuarea lucrărilor de reparație a tronsonului de cale ferată Iargara-Cahul, care funcționează pe cele mai vechi șine și avînd un grad relativ uzat de funcționare;
- finalizarea și recepționarea lucrărilor pe tronsonul de cale ferată Prut-2 (Republica Moldova) – Fălciu (România);
- facilitarea accesului feroviar către Autogara de Nord din mun. Chișinău, pentru lansarea unui tren de pasageri care va face legătură dintre Aeroportul Internațional “Eugen Doga” Chișinău și autogara evocată, precum și amenajarea peroanelor de așteptare a stațiilor de la Sîngera și Autogara de Nord. 
Serviciul de transport feroviar pasageri nu este profitabil și generează pierderi. În context, Î.S. „Calea Ferată din Moldova”, prestând serviciul evocat în perioada 2013-2026 a înregistrat pierderi de circa 1,81 miliarde de lei. Datele privind situațiile financiar-economice ale serviciului respectiv sunt prezentate tabelar, după cu urmează:
	Anul
	Tipul trenului
	Nr. pasagerilor
	Venit (mil. lei)
	Cheltuieli (mil. lei)
	Pierderi (mil. lei)
	Nr. trenuri locale
	Nr. trenuri internaționale

	2013
	Local
	1 114 288
	10,6
	181,1
	-170,5
	17
	5

	
	Internațional
	2 978 114
	318,4
	336,7
	-18,4
	
	

	
	Total:
	4 092 402
	329,0
	517,9
	-188,9
	
	

	2014
	Local
	1 230 897
	11,3
	175,6
	-164,3
	18
	5

	
	Internațional
	2 607 253
	244,3
	331,2
	-86,9
	
	

	
	Total:
	3 838 150
	255,7
	506,8
	-251,1
	
	

	2015
	Local
	1 047 779
	12,8
	166,7
	-154,0
	19
	5

	
	Internațional
	2 220 548
	198,3
	296,6
	-98,3
	
	

	
	Total:
	3 268 327
	211,0
	463,3
	-252,3
	
	

	2016
	Local
	462,135
	7.1
	134.0
	-126.8
	15
	6

	
	Internațional
	1,795,927
	175.7
	249.7
	-74.0
	
	

	
	Total:
	2,258,062
	182.9
	383.7
	-200.8
	
	

	2017
	Local
	207,290
	3.8
	107.8
	-104.0
	13
	6

	
	Internațional
	1,606,409
	152.7
	233.0
	-80.2
	
	

	
	Total:
	1,813,699
	156.5
	340.7
	-184.3
	
	

	2018
	Local
	224,571
	3.6
	104.5
	-100.8
	12
	7

	
	Internațional
	1,485,132
	148.4
	232.7
	-84.3
	
	

	
	Total:
	1,709,703
	152.0
	337.1
	-185.1
	
	

	2019
	Local
	201,964
	4.1
	101.5
	-97.5
	10
	7

	
	Internațional
	959,389
	153.0
	216.8
	-63.8
	
	

	
	Total:
	1,161,353
	157.1
	318.3
	-161.2
	
	

	2020
	Local
	212,758
	2.4
	117.0
	-114.7
	11
	7

	
	Internațional
	507,458
	17.9
	79.5
	-61.6
	
	

	
	Total:
	720,216
	20.3
	196.5
	-176.2
	
	

	2021
	Local
	200,827
	2.4
	103.3
	-100.9
	7
	0

	
	Internațional
	396,769
	7.3
	1.5
	5.8
	
	

	
	Total:
	597,596
	9.7
	104.8
	-95.1
	
	

	2022
	Local
	245,584
	3.2
	108.2
	-105.0
	5
	5

	
	Internațional
	108,602
	14.8
	23.9
	-9.1
	
	

	
	Total:
	354,186
	18.0
	132.1
	-114.1
	
	

	2023
	Local
	224,425
	1.9
	109.5
	-107.6
	6
	4

	
	Internațional
	215,132
	43.7
	48.6
	-4.9
	
	

	
	Total:
	439,557
	45.6
	158.1
	-112.5
	
	

	2024
	Local
	140,002
	2.4
	83.6
	-81.2
	3
	3

	
	Internațional
	180,377
	41.5
	58.5
	-17.0
	
	

	
	Total:
	320,379
	43.9
	142.2
	-98.3
	
	

	2025
	Local
	69,094
	2.5
	72.3
	-69.8
	3
	4

	
	Internațional
	137,056
	36.2
	40.2
	-4.0
	
	

	
	Total:
	206,150
	38.7
	112.5
	-73.8
	
	

	2026 (6 luni)
	Local
	4,900
	0.2
	29.6
	-29.4
	1
	4

	
	Internațional
	43,926
	13.7
	18.9
	-5.2
	
	

	
	Total:
	48,826
	13.9
	48.6
	-34.7
	
	


În ceea ce se referă la Contractul de servicii publice de transport feroviar de pasageri, acesta se propune a fi încheiat doar pe perioada 2026-2027, din motiv că încheierea acestuia pe o perioada îndelungată se recomandă a fi încheiat în urma unei proceduri de concurs dacă există solicitări oficiale ale operatorilor de transport din alte state de a intra pe piața Republicii Moldova sau în condiția că deja sunt înregistrate întreprinderi feroviare, care dețin acte permisive în vederea prestării serviciilor de transport feroviar de pasageri. În același timp, în scopul extinderii curselor feroviare, este necesar de efectuat o analiză privind itinerarele solicitate de cetățeni și mediul de afaceri, care va beneficia de mobilitatea feroviară a angajaților din alte localități. 
Pînă la finalizarea analizei evocate, pînă la finele anului 2026 se propune de alocat 11 665 056 lei pentru continuarea circulației trenului Ungheni-Chișinău-Ungheni, care generează lunar cheltuieli 4,9 milioane lei, iar venit de doar 0,03 milioane lei, lansarea curselor Strășeni-Chișinău-Sângera și Bender-Chișinău-Bender. 
Pentru anul 2027, se propune menținerea curselor administrate pînă la finele anului 2026 și extinderea itinerarelor trenurilor Ungheni-Chișinău-Ungheni și Bender-Chișinău-Bender. Cu toate acestea, Î.S. “Calea Ferată din Moldova”, în limita bugetului alocat, poate extinde itinerarului curselor menționate inclusiv în anul 2026.
Bugetul de 88 883 874,0 lei este unul estimativ, bazat pe limitele stabilite în urma evaluărilor companiei de consultanță menționată mai jos și limitele propunerilor pentru cadrul bugetar mediu anual. Cuantumul estimării în cauză poate fi modificat în urma aprobării legii bugetare anuale pentru anul 2027, luând în considerare rata absorbției mijloacelor pentru anul 2026.
În vederea justificării cheltuielilor solicitate pentru Contractele enunțate, a fost efectuat un studiu de analiză, fiind verificată justificarea și transparența cheltuielilor. Conform analizei respective, s-a stabilit că pentru perioada 2025-2027 urmează a fi alocate următoarele sume, după cum urmează:
	Tipul contractului
	Anul 2025, lei
	Anul 2026, lei
	Anul 2027, lei

	Contractul multianual pentru administrarea Infrastructurii feroviare
	567 677 249
	570 592 466
	573 565 988

	Contractul de servicii publice de transport feroviar de pasageri
	76 666 626
	92 677 773
	103 767 940

	Total
	644 343 875
	663 270 239
	677 333 928


Calculele au fost efectuate de compania de consultanță “Avistum”, contractată de Banca Europeană pentru Reconstrucție și Dezvoltare. Pe parcursul anilor anteriori Ministerul Infrastructurii și Dezvoltării Regionale solicita pînă la 500 milioane de lei din bugetul de stat pentru punerea în aplicare a proiectul a contractelor respective. Drept urmare, proiectul Contractului multianual prevede și un deficit, care urmează a fi acoperit din veniturile Administratorului infrastructurii, care va percepe taxe de la întreprinderile feroviare pentru utilizarea infrastructurii de la data înregistrării în Registrul de stat al persoanelor juridice a S.A. “Calea Ferată din Moldova “Pasageri și Marfă”.
Totodată, trebuie de ținut cont că conform Planului de acțiuni privind implementarea Concepţiei pentru restructurarea sectorului feroviar şi a Î.S. „Calea Ferată din Moldova”, aprobat prin Hotărîrea Guvernului nr. 1042/2017, sunt necesare cheltuieli în volum de circa 500-600 milioane lei anual din bugetul de stat pentru punerea în aplicare a Contractului multianual privind administrarea infrastructurii feroviare și Contractului de servicii publice de transport feroviar de pasageri. Cuantumul sumelor vizate este stipulat expres în Anexa nr. 2 la Hotărîrea Guvernului nr. 1042/2017.
Ulterior, deja prin Hotărârea Guvernului nr. 264/2025 cu privire la aprobarea Contractului multianual pentru administrarea infrastructurii feroviare, s-a stabilit că Guvernul urmează să aloce 400 milioane de lei pentru implementarea acestuia contract, iar 173 milioane de lei sunt mijloace financiare, care se propun a fi acoperite de veniturile Administratorului infrastructurii feroviare. Dar, Hotărârea Guvernului nr. 264/2025 stabilește că Contractul multianual poate fi încheiat cu alocarea altor sume de mijloace financiare decât cele stipulate la Contract. 
Astfel, prin aprobarea actelor vizate, Guvernul a setat valorile estimative, care trebuie de planificat pentru executarea Codului transportului feroviar nr. 19/2022 prin încheierea și punerea în aplicare a Contractelor menționate în proiectul hotărârii Guvernului și anume:
	Acțiunea
	Cuantumul stipulat în Hotărârea Guvernului nr. 1042/2017, mii lei/anual
	Cuantumul stipulat în Hotărârea Guvernului nr. 264/2025 sau Hotărârea Guvernului nr. 47/2023, mii lei
	Suma propusă a fi alocată prin proiectul hotărârii Guvernului, anul, mii lei
	Sursa de acoperire

	
	
	
	2026
	2027
	2028
	2029
	2030
	

	Contractul multianual pentru administrarea infrastructurii feroviare
	400 000,0
	400 000,0
	288 334,944
	400 000,0
	400 000,0
	400 000,0
	400 000,0
	Bugetul de stat

	
	-
	173 000,0
	-
	173 000,0
	173 000,0
	173 000,0
	173 000,0
	Veniturile Administratorului infrastructurii

	Contractul de servicii publice de transport feroviar de pasageri
	80 000,0
	-
	11 665,056
	88 883,874
	-
	-
	-
	Bugetul de stat

	
	-
	-
	-
	-
	-
	-
	-
	Veniturile întreprinderii feroviare


Pe parcursul anilor 2018-2026, Ministerul a prezentat propuneri Ministerului Finanțelor pentru includerea cheltuielilor privind contractul pentru administrarea infrastructurii feroviare în Cadrul Bugetar pe Termen Mediu și planificarea acestora în legea bugetară anuală.
De exemplu, în perioada ultimilor șase ani au fost solicitate următoarele:
- În anul 2020, la demersul Ministerului Finanțelor nr.04-2600 din 29.04.2020, prin răspunsul Ministerului nr.04-2600 din 29.04.2020 pentru Contractul multianual pentru administrarea infrastructurii au fost solicitate 150 mil.lei pentru 2020, 150 mil.lei pentru 2021, 150 mil.lei pentru 2022;
- În anul 2021, la demersul Ministerului Finanțelor nr.06/4-9/4 din 05.03.2021, prin răspunsul Ministerului nr.04-2741 din 04.06.2021, pentru Contractul multianual pentru administrarea infrastructurii au fost solicitate 150 mil.lei pentru 2022, 150 mil.lei pentru 2023, 150 mil.lei pentru 2024;
- În anul 2022, la demersul Ministerului Finanțelor nr.06/4-9/3 din 17.03.2021, prin răspunsul Ministerului nr.04-2322 din 06.05.2022, pentru Contractul multianual pentru administrarea infrastructurii au fost solicitate, 250 mil.lei pentru 2023, 250 mil.lei pentru 2024, 300 mil.lei pentru 2025;
- În anul 2023, la demersul Ministerului Finanțelor nr.06/4-9/4 din 03.02.2023, prin răspunsul Ministerului nr.04-1308 din 03.02.2023, pentru Contractul multianual pentru administrarea infrastructurii au fost solicitate 400 mil.lei pentru 2024, 400 mil.lei pentru 2025, 400 mil.lei pentru 2026;
- În anul 2024, la demersul Ministerului Finanțelor nr.06/4-9/4 din 20.02.2024, prin răspunsul Ministerului nr.04-1620 din 22.03.2024, pentru Contractul multianual pentru administrarea infrastructurii au fost solicitate 200 mil.lei pentru 2025, 300 mil.lei pentru 2026, 400 mil.lei pentru 2027. Mai mult, pe parcursul anilor 2018-2019, la fel au fost propunerile cu referire la planificarea mijloacelor evocate.  
- În anul 2025, la demersul Ministerului Finanțelor nr. 04-1744 din 03.04.2025, prin răspunsul Ministerului nr. 04-1744 din 03.04.2025, pentru Contractul multianual pentru administrarea infrastructurii au fost solicitate 400 mil.lei pentru 2026, 400 mil.lei pentru 2027, 400 mil.lei pentru 2028.
- În anul 2026, la demersul Ministerului Finanțelor nr. 06/4-9/4 din 10 februarie 2026, prin răspunsul Ministerului Infrastructurii și Dezvoltării Regionale nr. 04-1612 din 26.03.2026, pentru Contractul multianual pentru administrarea infrastructurii au fost solicitate 400 mil.lei pentru 2027, 400 mil.lei pentru 2028 și 400 mil.lei pentru 2029. Iar pentru Contractul de servicii publice de transport feroviar de pasageri au fost cerute 50 mil. lei pentru anul 2028 și 100 mil. lei pentru anul 2029. 
Prin aceleași demersuri, pe parcursul anilor 2020-2025 a fost solicitată planificarea resurselor financiare și pentru contractul de servicii publice de transport feroviar de pasageri, bugetul anual estimat fiind de 80-150 milioane de lei. 
Instrumentul legal de cofinanțare a activităților de administrare a infrastructurii feroviare instituit prin Codul transportului feroviar nr. 19/2022, de fapt transpune prevederile art. 30 alin. (2) din Directiva 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european, care prevede că Fără a aduce atingere competențelor lor privind planificarea și finanțarea infrastructurii feroviare și principiului bugetar al anualității, atunci când acesta se aplică, statele membre se asigură că un acord de natură contractuală care respectă principiile și parametrii de bază din anexa V este încheiat între autoritatea competentă și administratorul infrastructurii pe o perioadă de cel puțin cinci ani. 

	4.3 Impactul asupra sectorului privat

	Implementarea prevederilor Contractului multianual evocat va permite administratorului infrastructurii să extindă zona de intervenție asupra infrastructurii feroviare, avînd posibilitatea să planifice lucrări complexe și costisitoare cu posibilitatea atragerii împrumuturilor și stingerii acestora într-un termen îndelungat. 
Disponibilitatea şi calitatea infrastructurii influenţează în mare măsură economia națională și competitivitatea sectorului feroviar. Întreţinerea infrastructurii nu beneficiază de mijloacele necesare pentru a putea concura cu alte moduri de transport.   
Contract multianual oferă avantaje mediului privat și are rolul de a:
- oferi un cadru de finanţare pe termen lung a activităţilor de întreţinere cu scopul de a determina ambele părţi să adopte o perspectivă pe termen lung şi să elaboreze planuri de întreţinere bazate pe cererea viitoare de servicii. Este important ca infrastructura feroviară să ţină seama de tiparele viitoare de cerere în materie de transport, ducând astfel la dezvoltarea traficului şi la creşterea veniturilor. În plus, acest contract permite să ajungă la compromisuri între interesele beneficiarilor de servicii feroviare şi cele ale administratorului feroviar, între activităţile de întreţinere şi calitatea reţelei, precum şi între activităţile de întreţinere pe termen scurt şi cele de reînnoire;
- completa cadrul de tarifare prin transferurile realizate în cadrul contractului multianual pentru a asigura stabilitatea financiară;
- asigura un control eficient al costurilor planificând pe termen lung activităţile de întreţinere feroviară cu scopul de a reduce costurile. Această procedură permite adaptarea volumului de lucru fără modificări de planuri de ultim moment. Printr-o alocare multianuală, administratorul poate să utilizeze fondurile într-un mod mai flexibil şi mai bine adaptat la nevoile economice;
- permite realizarea evaluărilor comparative şi a supravegherii reglementare prin stabilirea mai precisă a obiectivelor de performanţă. Stabilirea unor obiective de performanţă precise facilitează evaluarea poziţiilor relative ocupate de administratorul de infrastructură şi definirea rentabilităţii în funcţie de costurile administratorului de infrastructură, dar şi de performanţele acestuia;
- îmbunătăţi performanţa, bazându-se pe plăţi în funcţie de performanţă şi încetându-se compensarea administratorului de infrastructură pentru o anumită cheltuială, precum şi consolidând controlul de calitate. Criteriile de calitate se împart în două categorii: indicatori bazaţi pe calitatea serviciului de transport feroviar (viteză, siguranţă) şi cei bazaţi pe punerea la dispoziţie a infrastructurii (costul de întreţinere per kilometru de cale ferată, procentajul liniilor pe care există restricţii temporare de viteză);
Subsecvent, aportul anual financiar a Guvernului alocat pentru administrarea infrastructurii feroviare va micșora costul logisticii în urma micșorării timpului de transport fiind majorată limita de viteză a circulației trenurilor, reducerea timpului de rotație a vagoanelor destinate transportului de mărfuri, micșorarea consumului de motorină și lubrifianți, precum și reducerea orelor calculate pentru munca mecanicilor de locomotivă și asistenților acestora implicați nemijlocit în tracțiunea vagoanelor.  
Finanțarea încrucișată a serviciului transport feroviar de pasageri și dezinteresul statului pe parcursul deceniilor în privința cofinanțării serviciului evocat prin asigurarea cetățenilor cu transport sigur, calitativ și confortabil au cauzat degradarea calității serviciilor de transport și au generat pierderi de circa 1,7 miliarde de lei afectând negativ activitatea Î.S. „Calea Ferată din Moldova”.
Prestarea serviciilor de transport pasageri de către o întreprindere feroviară, fondată de Guvern sau persoane private, este falimentară în lipsa asigurării suportului garantat din bugetul de stat.  
Finanțarea încrucișată a serviciului respectiv este practicată de Î.S. „Calea Ferată din Moldova” de la independența Republicii Moldova pînă în prezent și a avut un impact pozitiv doar pînă la liberalizarea serviciilor de transport rutier de pasageri și mărfuri. Evoluția finanțării încrucișării se va examina prin prisma volumelor de mărfuri și numărului de pasageri transportați de Î.S. „Calea Ferată din Moldova”.
Reieșind din datele statistice, Î.S. „Calea Ferată din Moldova” a transportat mărfuri, în perioada anilor 1995-2008, în mediu 11 512 650 tone/anual, dar în perioada anilor 2009-2021, în mediu 4 251 760 tone/anual. Anii 2022-2026 sunt incomparabili din punct de vedere a statisticii în contextul războiului dintre Ucraina și Federația Rusă. 
Analizând datele respective, tragem concluzia că Î.S. „Calea Ferată din Moldova” a avut venituri de zeci de milioane de dolari S.U.A. în perioada anilor 1995-2008, fiind posibilă nu doar acoperirea pierderilor în transportul feroviar de pasageri local, dar și finanțarea mentenanței infrastructurii feroviare și dezvoltării infrastructurii feroviare, construind tronsonul de cale ferată Cahul-Giurgiulești.
O altă cauză este justificată prin faptul că în perioada anilor 1990-2000, practic nu exista concurență dintre transportul feroviar și transportul rutier de pasageri. Acest avantaj permitea monopolizarea serviciilor de transport de pasageri interraional și permitea încasarea veniturilor suficiente pentru mentenanța garniturilor de tren.
În urma dezvoltării serviciilor de transport rutier de pasageri, majoritatea pasagerilor transportului feroviar au ales să schimbe tipul de transport cu care aceștia vor călători. Astfel, transportul rutier de pasageri oferea mai multe facilități călătorilor, de exemplu oprirea autovehiculului în orice locație, ceea ce este imposibil în raport cu o cursă feroviară de pasageri. 
În urma crizei mondiale economice din 2008-2009, volumele de mărfuri transportate pe cale ferată s-au micșorat de 3 ori, ceea ce s-a răsfrâns asupra veniturilor Î.S. „Calea Ferată din Moldova”, precum și a cantității și a calității serviciilor de transport feroviar de pasageri.  
Din anul 2009, datele statistice și situațiile financiar-economice ale întreprinderii nominalizate, comunicau expres despre necesitatea atragerii atenției statului la numărul redus de pasageri transportați pe cursele feroviare locale, calității serviciilor și pierderilor înregistrate la prestarea serviciului respectiv. Administrațiile a Î.S. „Calea Ferată din Moldova” informau Guvernul despre dificultățile întimpinate și necesitatea intervenției pentru a menține serviciile de transport local de pasageri. Reticența Guvernului de a interveni se justifica prin faptul că întreprinderea generează anumite venituri din transport marfă și prin intermediul încrucișării financiare respective, întreprinderea urmează să asigure cetățenii cu curse feroviare locale de pasageri. 
Dezinteresul nominalizat, în comun cu respingerea propunerii de a subvenționa întreținerea infrastructurii feroviare, au adus Î.S. „Calea Ferată din Moldova” în prag de faliment. Aceasta înregistrând lipsă de lichidități financiare pentru acoperirea cheltuielilor. Astfel, în anul 2015, anii 2020-2021 și anii 2024-2025, administrația Î.S. „Calea Ferată din Moldova” nu avea capacitate să remunereze angajații pentru munca prestată. 
Astfel, în lipsa suportului adecvat din partea Guvernului, este necesar de lichidat serviciul de transport feroviar de pasageri. 

	4.4 Impactul social

	Proiectul are impact social, în special în contextul asigurării accesului la servicii de calitate în domeniul transportului feroviar, prestate în condiții de siguranță și fiabilitate, prin creșterea mobilității transportului de mărfuri și pasageri în termeni restrânși în transportul feroviar.
Există potențial de a majora volumul pasagerilor transportați cu trenurile locale. În context, liberalizarea pieței serviciilor de transport pasageri și posibilitatea contractării serviciilor respective de către stat, sporește atractivitatea pentru mediul de afaceri de a investi în material rulant, având garanții pe termen lung convenite în contractele privind obligațiile de servicii publice de pasageri, privind sustenabilitatea serviciului și co-finanțarea acestuia de către comanditar. 
În context, implementarea instrumentului de cofinanțare a serviciilor de transport feroviar de pasageri va permite extinderea curselor feroviare.

	4.4.1 Impactul asupra datelor cu caracter personal

	Proiectul nu are impact asupra datelor cu caracter personal. 

	4.4.2 Impactul asupra echității și egalității de gen

	Proiectul nu are impact asupra egalității și egalității de gen.

	4.5 Impactul asupra mediului

	Proiectul nu are un impact direct asupra mediului. 
Totuși, se poate deduce indirect că îmbunătățirea infrastructurii feroviare și dezvoltarea transportului feroviar, un obiectiv major al Contractului multianual menționat, ar putea avea efecte pozitive asupra mediului pe termen lung. Transportul feroviar este considerat un mod de transport mai prietenos cu mediul în comparație cu transportul rutier, deoarece emisiile de gaze cu efect de seră sunt mai reduse. De asemenea, sprijinirea proiectelor de infrastructură durabilă, rezistență la schimbările climatice, este un alt element care contribuie la obiectivul de a reduce impactul negativ asupra mediului.
Astfel, deși impactul imediat asupra mediului nu este semnificativ, pe termen lung, proiectul poate contribui la îmbunătățirea sustenabilității transportului.
Călătoria cu trenul rămâne cel mai ecologic mod de transport de pasageri din Europa. Evaluarea are la bază cercetarea diferitelor tipuri de transport în sprijinul eforturilor pentru punerea în aplicare a Acordului ecologic al Uniunii Europene. Raportul anual de transport și mediu realizat de Agenția Europeană de Mediu îndeamnă oamenii să aleagă transportul feroviar datorită nivelului redus al emisiilor de gaze cu efect de seră pe care acesta le produce.
Acordul Verde European își dorește ca Europa să devină primul continent neutru din punct de vedere climatic. Printre altele, acesta include ca obiectiv reducerea emisiilor de gaze cu efect de seră din transporturi cu 90% până în anul 2050 comparativ cu anul 1990. Schimbarea altor tipuri de transport de pasageri pe cel feroviar poate juca un rol cheie în atingerea acestui obiectiv, deoarece trecerea la un transport sustenabil poate aduce o contribuție importantă la scăderea emisiilor de gaze cu efect de seră. În 2018, sectorul transporturilor a reprezentat 25% din emisiile de gaze cu efect de seră din UE. Din aceste emisii 72% provin din transportul rutier, 14% din cel maritim, 13% din cel aviatic, iar din transportul feroviar provin doar 0.4%.

	4.6 Alte impacturi și informații relevante

	-

	5. Compatibilitatea proiectului actului normativ cu legislația UE

	5.1 Măsuri normative necesare pentru transpunerea actelor juridice ale UE în legislația națională

	Proiectul nu transpune legislația UE

	5.2 Măsuri normative care urmăresc crearea cadrului juridic intern necesar pentru implementarea legislației UE

	-

	6. Avizarea şi consultarea publică a proiectului

	Anunțurile privind inițierea procesului de elaborare și de consultare a proiectului actului normativ au fost plasate pe pagina web a Ministerului Infrastructurii și Dezvoltării Regionale (https://particip.gov.md/ro/document/stages/*/17970).   
Proiectul a fost supus procesului de avizare, conform prevederilor Legii nr. 100/2017 cu privire la actele normative și a fost plasat pe paginile web www.midr.gov.md și particip.gov.md pentru consultări publice. 
Proiectul a fost avizat de următoarelor instituții:
- Ministerul Finanțelor (nr. 09/2-03/618/1352 din 18.08.2026);
- Ministerul Dezvoltării Economice și Digitalizării (nr. 03-2879 din 19.08.2026);
- Ministerul Afacerilor Interne (nr. 38/3311 din 17 august 2026, nr. );
- Ministerul Energiei (nr. 05-2231 din 19 august 2026);
- Consiliul Concurenței (nr. DJ-06/947-1787 din 20 august 2026);
- Agenția Proprietății Publice (nr. 05-04-6328 din 18.08.2026);
- Agenția Feroviară (nr. 01-194 din 11.08.2026);
- Î.S. „Calea Ferată din Moldova” (nr. 1484 din 14.08.2026).
După definitivarea proiectului în urma procesului de avizare, proiectul de act normativ a fost supus expertizării de către Ministerul Justiției (nr. 04/2-9938 din 01.09.2026) și Centrul Național Anticorupție (nr. 06/2/15325 din 21.08.2026)

	7. Concluziile expertizelor

	Proiectul hotărîrii a fost supus expertizei juridice în conformitate cu prevederile art. 37 din Legea nr. 100/2017 cu privire la actele normative, fiind recepționat avizul Ministerului Justiției nr. 04/2-9938 din 01.09.2026. O parte a obiecțiilor și propunerilor au fost luate în considerare la definitivarea proiectului.
Prin demersul nr. 06/2/15325 din 21.08.2026, a fost comunicată poziția Centrului Național de Anticorupție, care a informat că în virtutea atribuțiilor exercitate conform prevederilor Legii nr.1104/2002, este obligat să întreprindă acțiuni de prevenire și combatere a corupției, inclusiv prin efectuarea expertizei anticorupție a proiectelor de acte normative, cu respectarea principiilor, criteriilor și procedurii de efectuare a acesteia stabilite de cadrul normativ primar de resort - Legea integrității nr.82/2017, Legea cu privire la actele normative nr.100/2017 și în strictă conformitate cu Metodologia de efectuare a expertizei anticorupție a proiectelor de acte normative.
Potrivit conceptului reglementat de cadrul normativ de resort evidențiat supra, expertiza anticorupție vizează actele normative de aprobare a normelor juridice, în sensul prevăzut de Legea nr.100/2017 (cu caracter public, obligatoriu, general și impersonal, care stabilesc, modifică ori abrogă norme juridice care reglementează nașterea, modificarea sau stingerea raporturilor juridice și care sînt aplicabile unui număr nedeterminat de situații identice).
Astfel, în virtutea prevederilor art.28 alin.(2) din Legea nr.82/2017, coroborat cu prevederile art.2, 34, 36 al Legii nr.100/2017, proiectul prenotat nu este pasibil de expertiza anticorupție.

	8. Modul de încorporare a actului în cadrul normativ existent

	În urma aprobării proiectului nu va trebui de modificat cadrul normativ.

	9. Măsurile necesare pentru implementarea prevederilor proiectului actului normativ

	Nu este necesar de aprobat acte suplimentare în vederea punerii în aplicare a proiectului.  

